CELEX: 62022CN0151
Language: et
Date: 2022-03-02 00:00:00
Title: Kohtuasi C-151/22: Eelotsusetaotlus, mille on esitanud Raad van State (Madalmaad) 2. märtsil 2022 – S, A, Staatssecretaris van Veiligheid en Justitie; teine menetluspool: United Nations High Commissioner for Refugees

30.5.2022   
            
            
               ET
            
            
               Euroopa Liidu Teataja
            
            
               C 213/28
            
         
      Eelotsusetaotlus, mille on esitanud Raad van State (Madalmaad) 2. märtsil 2022 – S, A, Staatssecretaris van Veiligheid en Justitie; teine menetluspool: United Nations High Commissioner for Refugees
      (Kohtuasi C-151/22)
      (2022/C 213/38)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Apellandid: S, A, Staatssecretaris van Veiligheid en Justitie
      
         Teine menetluspool: United Nations High Commissioner for Refugees
      
         Eelotsuse küsimused
      
      
                  1.
               
               
                  Kas kvalifitseerumisdirektiivi (1) artikli 10 lõike 1 punkti e tuleb tõlgendada nii, et poliitilistest vaadetest põhjustatud tagakiusamisele võivad tugineda ka taotlejad, kes ainult väidavad, et esindavad ja/või väljendavad poliitilist arvamust, ilma et nad oleks oma viibimise ajal päritoluriigis ja alates viibimisest vastuvõtjariigis äratanud kahtlust võimalikus tagakiusajas?
               
            
                  2.
               
               
                  Kui vastus esimesele küsimusele on jaatav ja järelikult piisab poliitiliste vaadetena kvalifitseerimiseks juba poliitilisest arvamusest, siis millist tähtsust tuleb varjupaigataotluse läbivaatamise ja hindamise raames, s.t. kontrollides, kui realistlik on selle taotleja väidetav hirm tagakiusamise ees, anda selle poliitilise arvamuse, põhihoiaku või veendumuse tugevusele ja välismaalase huvile sellest tuleneva tegevuse vastu?
               
            
                  3.
               
               
                  Kui vastus esimesele küsimusele on eitav, kas siis kehtib standard, et need poliitilised vaated peavad olema sügavalt juurdunud, ning kui mitte, siis milline see standard on ja kuidas seda kohaldada?
               
            
                  4.
               
               
                  Kui kehtib standard, mille kohaselt need poliitilised vaated peavad olema sügavalt juurdunud, siis kas taotlejalt, kes ei tõenda, et ta esindab sügavalt juurdunud poliitilisi vaateid, võib eeldada, et ta hoidub oma poliitilise arvamuse väljendamisest pärast päritoluriiki naasmist, et mitte äratada kahtlust võimalikus tagakiusajas?
               
            
         (1)  Euroopa Parlamendi ja nõukogu 13. detsembri 2011. aasta direktiiv 2011/95/EL, mis käsitleb nõudeid, millele kolmandate riikide kodanikud ja kodakondsuseta isikud peavad vastama, et kvalifitseeruda rahvusvahelise kaitse saajaks, ning nõudeid pagulaste või täiendava kaitse saamise kriteeriumidele vastavate isikute ühetaolisele seisundile ja antava kaitse sisule (ELT 2011, L 337, lk 9).